അഫ്ഗാനില് ഭക്ഷ്യശേഖരം കുറയുകയും വിലക്കയറ്റം രൂക്ഷമാവുകയും ചെയ്യുന്നു രാജ്യം പട്ടിണി പ്രതിസന്ധിയിലേക്കെന്ന് ആശങ്ക: യു.എന് അഫ്ഗാനിസ്ഥാനിലെ ഐക്യരാഷ്ട്രസഭയുടെ ഭക്ഷണശേഖരം ഈ മാസം അവസാനത്തോടെ തീരുമെന്ന് ആശങ്കപ്പെട്ട് ഐക്യരാഷ്ട്രസഭ. കൂടുതല് ഭക്ഷണം ശേഖരിക്കാന് 20 കോടി യു.എസ്. ഡോളര് അടിയന്തരമായി ആവശ്യമാണെന്ന് യു.എന്. വ്യക്തമാക്കി. സെപ്റ്റംബര് അവസാനത്തോടെ ഐക്യരഷ്ട്രസഭയുടെ ലോക ഭക്ഷ്യ പദ്ധതിയുടെ ഭാഗമായുള്ള ഭക്ഷണ ശേഖരം തീരും. പതിനായിരങ്ങളുടെ പട്ടിണി അകറ്റാനായി ഭക്ഷണം സമാഹരിക്കാന് അടിയന്തര സഹായം വേണമെന്നും അതിനായി ലോക രാജ്യങ്ങള് മുന്നോട്ട് വരണമെന്നും അഫ്ഗാനിസ്ഥാനിലെ യു.എന്. പ്രതിനിധി റാമിസ് അലാകബറോവ് അറിയിച്ചു. രാജ്യത്തെ അഞ്ച് വയസ്സിന് താഴെയുള്ള പകുതിയിലധികം കുട്ടികളും കടുത്ത പോഷകാഹാരക്കുറവ് അനുഭവിക്കുന്നുണ്ടെന്നും, ആ കുട്ടികള്ക്ക് ഭക്ഷണം ലഭിക്കില്ലെന്നും യു.എന്. സെക്രട്ടറി ജനറല് ടെഡ്രോസ് അഥനോം ഗബ്രിയേസ് വ്യക്തമാക്കി. 38 ദശലക്ഷം വരുന്ന രാജ്യത്തെ ജനസംഖ്യയുടെ മൂന്നിലൊന്ന് പേര്ക്ക് ദിവസവും ഭക്ഷണം കഴിക്കാന് കഴിയുമോ എന്ന കാര്യത്തില് ഉറപ്പില്ലെന്നും അദ്ദേഹം വ്യക്തമാക്കി. Story Highlight: Afghans stare at hunger crisis